|  |  |  |
| --- | --- | --- |
|  | **KIÍRÁS**    **a Vizsla Kupa 7. forduló,**  2017. október 7. szombat |  |

**Tájfutó nappali egyéni, csökkentett normáltávú regionális rangsoroló verseny**

**Helyszín:** Vadaskert, a 11. busz végállomása után, a Görgényi u. végén, Macis parkoló

**Rendező**: Vizsla SE

**Elnök, pályakitűző:** Hegedűs Zoltán

Várunk minden **kezdő, és haladó** tájfutót, és az **érdeklődőket**, akik itt próbálhatják ki.

A verseny célja:

1. Versenyzési, felkészülési, edzési lehetőséget adni a fiatal és idősebb tájfutóknak, különböző fizikai és technikai nehézségű pályákkal, igény és felkészültségi szint szerint. Egyre nehezedő feladatok adnak alkalmat a fejlődésre, akár több pálya egymás után teljesítésével.
2. A tájékozódás, térképismeret, tájfutás népszerűsítése, minél több emberrel megismertetni sportágunkat, minél több embert bevonni közösségünkbe.
3. Testmozgást, egészséget, élményt, kikapcsolódást nyújtani mindenkinek.

**Kategóriák:**

**Színkódos pályák** a Vizsla Kupák hagyományos – fokozatosan nehezedő – pályáival összhangban, változatlan minőségben:

**Sárga** RK– rövid könnyű: csak utakon, kezdőknek, gyerekeknek

**Lila** HK – hosszú könnyű: csak utakon, hosszabb táv

**Narancs** KT – közepes technikás: rövid, a pálya utakon vezet, a pontok az erdőben, az út közelében, tájolóval és tájoló nélkül is teljesíthető

**Világoszöld** XS – legrövidebb technikás, tájoló szükséges ehhez és a további pályákhoz

**Zöld** RT – rövid technikás

**Kék** HT – hosszú technikás

**Barna** XL – leghosszabb technikás

**Nevezés:** előre az entrylight.hu-n, a [vizslase@gmail.com](mailto:vizslase@gmail.com) e-mail címen,

illetve a helyszínen.

**Nevezési díj**: 800 Ft, akik nevezése október 5. csütörtök 20:00 óráig beérkezik, azoknak 700 Ft.

A Vizsla Kupában megszokott módon, indulhattok második vagy további pályán is 300 Ft/pálya áron, edzési és fejlődési lehetőséget, valamint további pontszerzési lehetőséget biztosítva a résztvevőknek.

**Jelentkezés**: a versenyközpontban 9:30-tól 14 óráig, meghosszabbított rajtolási lehetőséggel.

**"0" idő: 10:00**

**Térkép: Vadaskert** M= 1:10 000**,** alapszintköz 5 m.

**Rajt** és **Cél** a VK közelében

**Időmérés:** a SPORT*ident* időmérő és értékelőrendszert használjuk, dugóka (chip) a helyszínenbérelhető fejenként 200 Ft-ért.

Öltözés a helyszínen, sátorban lehetséges.

A befutóknak innivalót és zsíros kenyeret kínálunk.

Ez a 2017. évi – a Budaörsi sprint futammal együtt – 8 részes Vizsla Kupa sorozat utolsó, ***döntő futama***, az összetett pontverseny helyezettjeit az előző évekhez hasonlóan díjazzuk az Őszi Spartacus Kupa első napján.

Az összetett eredménybe minden futáson szerzett pontszám beleszámít.

A legfrissebb információkat megtaláljátok itt: [https://www.facebook.com/VizslaSE](https://www.facebook.com/#!/VizslaSE)

***Várunk szeretettel a versenyünkön, izgalmas pályákkal és jó hangulattal!***

*Hegedűs Zoltán és a Vizslák*